Pa varvas tad Personig e roas de mab henañ tout ar pezh en doa, àr-bouez ur skourjez lêr a roas de vab krenn, Personig. Hennezh a oa souezhet un tamm, mes gouiet a rae penaos nen doa morse e dad graet goap outañ. Neuze eo aet Personig àr an hentoù, evel e oa kustum dober. Naon en doa, ha setu eñ da sevel ur vazh evit pesketiñ, get sikour e skourjez lêr. A-boan ma oa an tamm skourjez en dour eo deuet ur pezh mell pesk da zantiñ en tamm lêr. Setu en deus komprenet Personig e oa hud e skourjez, hag àr-lerch bout pesketaet tri pesk eo aet en un ti evit kinnig ranniñ e bred en eskemm da boazhiñ ar pesked. Kontet en deus e istoer da dud an ti, hag ar re-se o deus klasket laerezh e skourjez en ur vezviñ anezhañ. Mes buan eo bet ret dezhe galviñ en dro Personig, peogwir e oa dirollet ar skourjez en em gave bremañ hep e vestr. Aze en deus komprenet mat Personig penaos e oa hud da-vat prof e dad.